Държавен вестник, бр. 90, 2024 г., стр. 13

БРОЙ  90	
Д Ъ Р Ж А В Е Н  В Е С Т Н И К 	
СТР.  13   
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ИНОВАЦИИТЕ И РАСТЕЖА
АДМИНИСТРАТИВНО 
СПОРАЗУМЕНИЕ
между Съвместното предприятие „Интеграл­
ни схеми“ и Министерството на иновациите 
и растежа на Република България въз ос­
нова на член 12, параграф 2 от Регламент 
(ЕС) № 2021/2085 на Съвета от 19 ноември 
2021 година за създаване на съвместните 
предприятия в рамките на програмата 
„Хоризонт Европа“ и отмяна на регла­
менти (ЕО) № 219/2007, (ЕС) № 557/2014, 
(ЕС) № 558/2014, (ЕС) № 559/2014, (ЕС) 
№ 560/2014, (ЕС) № 561/2014 и (ЕС) 642/2014, 
подписано в Брюксел на 9 януари 2024 г. и 
в София на 25 януари 2024 г. 
(Ратифицирано със закон, приет от 50-ото На­
родно събрание на 12 септември 2024 г. – ДВ, 
бр. 81 от 2024 г. В сила от 27 септември 2024 г.)
Настоящото административно споразуме­
ние (наричано по-нататък „Споразумението“) 
е между следните страни:
От една страна,
Съвместното предприятие „Интегрални 
схеми“ (наричано по-нататък „СП „Инте­
грални схеми“) със седалище в Avenue de 
la Toison d’Or/Guldenvlieslaan 56 – 60, 1160 
Brussels, представлявано за целите на под­
писването на настоящото Споразумение от 
своя изпълнителен директор [собствено и 
фамилно име];
и от друга страна,
Министерство на иновациите и растежа 
(МИР), наричано по-долу „Национален финан­
сиращ орган “ (НФО), определен от Република 
България съгласно член 127, параграф 2 от 
Регламент 2021/2085, ЕИК 177549112, ул. „Княз 
Александър“ № 12, София 1000, България,
наричани по-долу „страните“.
Страните, посочени по-горе, се споразу­
мяха да сключат Споразумението съгласно 
реда и условията по-долу.
Предвид, че:
1) В Регламент (ЕС) 2021/2085 на Съвета за 
създаване на съвместните предприятия 
в рамките на „Хоризонт Европа“ (нари­
чан по-долу „Единен основен акт“) се 
предвижда, че Съвместното предприятие 
„Интегрални схеми“ следва да предос­
тавя финансова подкрепа, главно под 
формата на безвъзмездни средства, за 
непреки действия в областта на научните 
изследвания и иновациите, избрани след 
открити, прозрачни и конкурентни покани 
за представяне на предложения;
2) Регламент (ЕС) 2021/695 на Европейския 
парламент и на Съвета от 28 април 2021 г. 
за създаване на Рамковата програма за 
научни изследвания и иновации „Хори­
зонт Европа“ и за определяне на нейните 
правила за участие и разпространение 
на резултатите предвижда изпълнението 
на части от програмата от съвместните 
предприятия в съответствие с член 185 
от ДФЕС;
3) Процедурите за оценка и подбор, свързани 
с поканите за представяне на предложения, 
одобрени от Съвета на публичните органи 
на CHIPS1, уреждат стъпките, следвани 
от СП „Интегрални схеми“, свързани с 
поканите за представяне на предложе­
ния, процедурите за оценка и подбор на 
предложения, разпределението на пуб­
личното финансиране след тези покани и 
последващото изготвяне на споразумения 
за отпускане на безвъзмездни средства с 
бенефициерите;
4) В Единния основен акт се предвижда, 
че държавите, участващи в интегрални 
схеми, определят националния орган или 
органи за финансиране (наричани по-долу 
НФО), които отговарят за изпълнението 
на задълженията, свързани с дейностите 
на СП „Интегрални схеми“ (член 127, 
параграф 2);
5) В Единния основен акт се предвижда, 
че споразумението за сътрудничество 
между държавите, участващи в интеграл­
ни схеми, и СП „Интегрални схеми“ се 
създава посредством административно 
споразумение, което се сключва между 
субекта(ите), определен(и) от участващите 
в интегралните схеми държави за тази 
цел, и СП „Интегрални схеми“ (член 12, 
параграф 2);
6) Република България е определила Ми­
нистерството на иновациите и растежа за 
национален финансиращ орган.
Страните постигат съгласие по следния 
начин:
Член 1. Обхват и срок на действие на Спо­
разумението
1. В Споразумението се определят правата и 
задълженията на страните по отношение 
на разпределянето на публични средства 
за участниците в непреки действия след 
покани за представяне на предложения 
на СП „Интегрални схеми“.
1 Решение CHIPS PAB 2021.02